32006R1722
L 322/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1722/2006 AL COMISIEI
din 21 noiembrie 2006
de modificare a Regulamentelor (CE) nr. 1431/94, (CE) nr. 2497/96, (CE) nr. 1396/98, (CE) nr. 701/2003 și (CE) nr. 593/2004, în ceea ce privește depunerea de cereri de licențe de import în sectorul cărnii de pasăre și al ouălor pentru primul trimestru al anului 2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), în special articolul 6 alineatul (1),
având în vedere Regulamentul (CE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (2), în special articolul 6 alineatul (1),
având în vedere Regulamentul (CE) nr. 774/94 al Consiliului din 29 martie 1994 privind deschiderea și modul de gestionare a anumitor contingente tarifare comunitare pentru carnea de vită și mânzat de calitate superioară, carnea de porc, carnea de pasăre, grâu, borceag și tărâțe, brizuri și alte reziduuri (3), în special articolul 7,
având în vedere Regulamentul (CEE) nr. 2783/75 al Consiliului din 29 octombrie 1975 privind regimul comun de comercializare a ovalbuminei și lactalbuminei (4), în special articolul 4 alineatul (1),
având în vedere Regulamentul (CE) nr. 2286/2002 al Consiliului din 10 decembrie 2002 de stabilire a regimului aplicabil produselor agricole și mărfurilor rezultate din transformarea acestora, originare din Țările din Africa, zona Caraibelor și Pacific (ACP) și de abrogare a Regulamentului (CE) nr. 1706/98 (5), în special articolul 5,
având în vedere Regulamentul (CE) nr. 2398/96 al Consiliului din 12 decembrie 1996 privind deschiderea unui contingent tarifar de carne de curcan originară și provenind din Israel prevăzut de Acordul de asociere și de Acordul interimar dintre Comunitatea Europeană și Statul Israel (6), în special articolul 2,
având în vedere Regulamentul (CE) nr. 779/98 al Consiliului din 7 aprilie 1998 privind importul în cadrul Comunității al produselor agricole provenite din Turcia, de abrogare a Regulamentului (CEE) nr. 4115/86 și de modificare a Regulamentului (CE) nr. 3010/95 (7), în special articolul 1,
întrucât:
(1)
Regulamentul (CE) nr. 2497/96 al Comisiei (8) stabilește normele de aplicare în sectorul cărnii de pasăre a regimului prevăzut de Acordul de asociere și de Acordul interimar dintre Comunitatea Europeană și Statul Israel.
(2)
Regulamentul (CE) nr. 1396/98 al Comisiei (9) stabilește normele de aplicare în sectorul cărnii de pasăre din Regulamentul (CE) nr. 779/98.
(3)
Regulamentul (CE) nr. 701/2003 al Comisiei (10) stabilește normele de aplicare a Regulamentului (CE) nr. 2286/2002 în ceea ce privește regimul aplicabil importurilor anumitor produse din sectorul cărnii de pasăre și al ouălor originare din Țările din Africa, zona Caraibelor și Pacific (ACP).
(4)
Regulamentul (CE) nr. 593/2004 al Comisiei (11) deschide și prevede reglementarea măsurilor de administrare a contingentelor tarifare în sectorul ouălor și pentru ovalbumină.
(5)
Toate aceste regulamentele prevăd că cererile de licențe de import nu pot fi introduse decât în cursul primelor șapte zile ale lunii care precede fiecare perioadă contingentară definită. În vederea aderării Bulgariei și României la Uniunea Europeană de la 1 ianuarie 2007, este necesar să se prevadă o perioadă diferită pentru depunerea cererilor de licențe pentru primul trimestru al anului 2007.
(6)
Regulamentul (CE) nr. 1431/94 al Comisiei din 22 iunie 1994 de stabilire a normelor detaliate de aplicare în sectorul cărnii de pasăre a regimului de import reglementat de Regulamentul (CE) nr. 774/94 al Consiliului de deschidere și reglementare a măsurilor de administrare a anumitor contingente tarifare comunitare pentru carnea de pasăre și alte produse agricole (12) a fost deja modificat în vederea aderării Bulgariei și României la Uniunea Europeană de la 1 ianuarie 2007. Articolul 4 alineatul (1) paragraful al doilea din regulamentul menționat prevede pentru perioada de la 1 ianuarie la 31 martie 2007 că introducerea licențelor se face în cursul primelor șapte zile lucrătoare ale lunii ianuarie 2007. Din motive administrative, este necesar să se prelungească această perioadă la primele cincisprezece zile din luna ianuarie 2007. Din motive de armonizare cu celelalte contingente de import din același sector, este necesar să se prevadă aceeași perioadă pentru depunerea cererilor pentru primul trimestru din 2007.
(7)
Prin urmare, Regulamentele (CE) nr. 1431/94, (CE) nr. 2497/96, (CE) nr. 1396/98, (CE) nr. 701/2003 și (CE) nr. 593/2004 ar trebui modificate în consecință.
(8)
Măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
La articolul 4 alineatul (1) din Regulamentul (CE) nr. 1431/94, al doilea paragraf se înlocuiește cu următorul text:
„Cu toate acestea, pentru perioada cuprinsă între 1 ianuarie și 31 martie 2007, cererile de licență sunt depuse în cursul primelor cincisprezece zile din luna ianuarie 2007.”
Articolul 2
La articolul 4 alineatul (1) din Regulamentul (CE) nr. 2497/96, al doilea paragraf se înlocuiește cu următorul text:
„Cu toate acestea, pentru perioada cuprinsă între 1 ianuarie și 31 martie 2007, cererile de licență sunt depuse în cursul primelor cincisprezece zile din luna ianuarie 2007.”
Articolul 3
La articolul 4 alineatul (1) din Regulamentul (CE) nr. 1396/98 se adaugă următorul paragraf:
„Cu toate acestea, pentru perioada cuprinsă între 1 ianuarie și 31 martie 2007, cererile de licență sunt depuse în cursul primelor cincisprezece zile din luna ianuarie 2007.”
Articolul 4
La articolul 5 alineatul (1) din Regulamentul (CE) nr. 701/2003 se adaugă următorul paragraf:
„Cu toate acestea, pentru perioada cuprinsă între 1 ianuarie și 31 martie 2007, cererile de licență sunt depuse în cursul primelor cincisprezece zile din luna ianuarie 2007.”
Articolul 5
La articolul 5 alineatul (1) din Regulamentul (CE) nr. 593/2004 se adaugă următorul paragraf:
„Cu toate acestea, pentru perioada cuprinsă între 1 ianuarie și 31 martie 2007, cererile de licență sunt depuse în cursul primelor cincisprezece zile din luna ianuarie 2007.”
Articolul 6
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 noiembrie 2006.